આજે શરૂઆતે જ એશિયાઈ શેરબજાર રેડ ઝોનમાં ખૂલ્યાં હતાં. એસએન્ડપીએ ચીનનું ક્રેડિટ રેટિંગ એએ માઈનસથી ઘટાડીને એ પ્લસ કરી દીધું છે. ૧૯૯૯ બાદ પ્રથમ વખત એસએન્ડપીએ ચીનનું રેટિંગ ઘટાડી દીધું છે. ચીનના રેટિંગમાં ઘટાડો કરાતાં શાંઘાઈ શેરબજાર ઈન્ડેક્સમાં ઘટાડો નોંધાયો છે. એશિયાનાં અન્ય શેરબજાર પણ રેડ ઝોનમાં ખૂલ્યાં હતાં. હેંગસેંગ શેરબજાર ઈન્ડેક્સ ૨૫૬ પોઇન્ટ તૂટ્યો હતો, જ્યારે તાઈવાન શેરબજાર ઈન્ડેક્સમાં ૧૦૧ પોઈન્ટનો ઘટાડો નોંધાયો છે. જાપાનનો નિક્કી શેરબજાર ઈન્ડેક્સ પણ ૭૩ પોઈન્ટ તૂટ્યો હતો.